laion/Wikipedia-Exotic huggingface dataset:
কার্ল ডেভিড অ্যান্ডারসন

কার্ল ডেভিড অ্যান্ডারসন (সেপ্টেম্বর ৩, ১৯০৫ - জানুয়ারি ১১, ১৯৯১) ছিলেন একজন মার্কিন পরীক্ষণমূলক পদার্থবিজ্ঞানী। পজিট্রন আবিষ্কারের জন্য তিনি সবচেয়ে বিখ্যাত হয়ে আছেন। এই আবিষ্কারের জন্য তিনি ১৯৩৬ সালে বিজ্ঞানী ভিক্টর ফ্রান্ৎস হেস-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন। অ্যান্ডারসন মার্কিন যুক্তরাষ্ট্রের নিউ ইয়র্ক সিটিতে এক সুয়েডীয় অভিবাসী পরিবারে জন্মগ্রহণ করেন। ১৯২৭ সালে ক্যালটেক থেকে পদার্থবিজ্ঞান এবং প্রকৌশল বিষয়ে ব্যাচেলর অফ সাইন্স ডিগ্রী অর্জন করেন; একই প্রতিষ্ঠান থেকে ১৯৩০ সালে ডক্টর অফ ফিলোসফি সম্পন্ন করেন। রবার্ট এ মিলিকান-এর সাথে যৌথভাবে তিনি মহাজাগতিক রশ্মি নিয়ে গবেষণা শুরু করেন। গবেষণাকালে তার ব্যবহৃত মেঘ চেম্বারের ছবিগুলোতে তিনি কিছু অপ্রত্যাশিত কণার উপস্থিতির প্রমাণ পান। তিনি ব্যাখ্যা করেন যে, এই কণাগুলো ইলেকট্রনের সমান ভর কিন্তু বিপরীত তড়িৎ আধানবিশিষ্ট কোন কণা থেকে সৃষ্টি হয়েছে। ১৯৩২ সালে তিনি এই তত্ত্ব প্রকাশ করেন এবং অন্য বিজ্ঞানীরা একে সত্য প্রমাণ করেন। এই তত্ত্বটি পল দিরাক-এর পজিট্রনের অস্তিত্ব সম্পর্কে করা ভবিষ্যদ্বাণীর সত্যতা প্রমাণ করেছে। অ্যান্ডারসন পজিট্রনের অস্তিত্বের প্রথম সরাসরি প্রমাণ পন থোরিয়াম কার্বাইড কর্তৃক প্রস্তুতকৃত গামা রশ্মিকে অন্য পদার্থের মধ্যে নিক্ষেপ করার মাধ্যমে। এর ফলে প্রকৃতপক্ষে ইলেকট্রন-পজিট্রন জোড় উৎপন্ন হয়েছিল। ১৯৩৬ সালে অ্যান্ডারসন এবং তার হাতে তৈরি প্রথম স্নাতক ছাত্র সেথ নেডারমেয়ার মিউওন আবিষ্কার করেন। এই অতিপারমানবিক কণাটি ইলেকট্রনের চেয়ে প্রায় ২০৭ গুণ অতিকায়। অ্যান্ডারসন এবং নেডারমেয়ার প্রথমে মনে করেছিলেন যে, পাইয়ন দেখেছেন। হিদেকি ইওকাওয়া তার শক্তিশালী মিথস্ক্রিয়ার সূত্রে পাইয়ন নামক এই কণাটির ভবিষ্যদ্বাণী করেছিলেন। যখন প্রমাণিত চেয়ে তাদের আবিষ্কৃত কণাটি পাইয়ন নয় তখন তাত্ত্বিক পদার্থবিজ্ঞানী আই আই রাবি আশ্চার্যান্বিত হয়েছিলেন এই ভেবে যে, এই অপ্রত্যাশিত আবিষ্কারটিকে কীভাবে কণা পদার্থবিজ্ঞানের জগতে সঠিকভাবে স্থাপন করা যেতে পারে। মিউয়ন ছিল সে সমস্ত অতিপারমানবিক কণার দীর্ঘ তালিকার প্রথম কণা যা তাত্ত্বিক পদার্থবিজ্ঞানীদেরকে দুর্ভোগের মধ্যে ফেলে দিয়েছিল। এজন্যই উইল্‌স ল্যাম্ব বলেছিলেন, তিনি শুনতে পেয়েছেন এই কণার আবিষ্কারককে নোবেল পুরস্কার দেয়া হয়েছে, অথচ বর্তমানে এমন একটি আবিষ্কারের জন্য ১০,০০০ ডলার জরিমানা করা হতো। কার্ল অ্যান্ডারসন তার কর্মজীবনের পুরোটাই ক্যালটেকে কাটিয়েছেন। দ্বিতীয় বিশ্বযুদ্ধের সময় তিনি রকেট বিজ্ঞান বিষয়ে গবেষণা করেন। ১৯৯১ সালের জানুয়ারি ১১ তারিখে তিনি মৃত্যুবরণ করেন। লস অ্যাঞ্জেল্‌স-এর ফরেস্ট লন মেমোরিয়াল পার্কে তাকে সমাধিস্থ করা হয়েছে। C.D. Anderson, "The Positive Electron", Phys. Rev. 43, 491 (1933) http://nobelprize.org/nobel_prizes/physics/laureates/1936/ ওয়েস্টেন, এরিক ডব্লিউ., Anderson, Carl (1905-1991) - সাইন্সওয়ার্ল্ড। Annotated bibliography for Carl David Anderson from the Alsos Digital Library for Nuclear Issues ফাইন্ড এ গ্রেইভে কার্ল ডেভিড অ্যান্ডারসন (ইংরেজি)
কবীর (চলচ্চিত্র)

কবীর ২০১৮ সালে বাংলা ভাষার ভারতীয় অ্যাকশন থ্রিলার চলচ্চিত্র। এটি পরিচালনা করছেন অনিকেত চট্টোপাধ্যায়। প্রযোজনা করছেন অভিনেতা দেব। এই চলচ্চিত্রে দেবের বিপরীতে অভিনয় করছেন রুক্মিণী মৈত্র। এটি মুম্বাই শহরে জঙ্গিদের দ্বারা ঘটান ধারাবাহিক বিষ্ফোরন সংকান্ত ঘটনা নিয়ে। যা ২০১৮ সালের ১৩ই এপ্রিল পশ্চিমবঙ্গসহ ভারতের প্রেক্ষাগৃহে মুক্তি পায়। দেব  ডিএসপি আলতাফ কবির কাপুর (এসটিএফ অফিসার)/আবির চ্যাটার্জি হিসেবে ইয়াসমিন খাতুনের চরিত্রে রুক্মিণী মৈত্র প্রিয়াঙ্কা সরকার  দময়ন্তী পাটেকর (এসটিএফ অফিসার) চরিত্রে পারভেজ চরিত্রে শাতাফ ফিগার আশফাক চরিত্রে কৃষ্ণেন্দু দেওয়ানজি প্রদীপ মুখোপাধ্যায় ইমতিয়াজ চরিত্রে অর্ণ মুখোপাধ্যায় তমাল দা চরিত্রে কমলেশ্বর মুখোপাধ্যায় তন্ময় চরিত্রে অম্বরীশ ভট্টাচার্য ইন্ডিয়ান মুজাহিদিনের থার্ড-ইন-কমান্ড হিসেবে বরুন চন্দ , সৈয়দ আবদুল রহিম টুন্ডা সৃজিত মুখোপাধ্যায় (কমিও উপস্থিতি) স্থানীয় ডন হিসেবে জয় বদলানি "সেনার বেশে হাজির হলেন দেব, কিন্তু কেন জানেন"। সংবাদ প্রতিদিন। ১৬ জানুয়ারি ২০১৮। সংগ্রহের তারিখ ১৭ জানুয়ারি ২০১৮।  "বড়পর্দায় এবার 'জেহাদি' দেব"। এই সময়। ৯ আগস্ট ২০১৭। সংগ্রহের তারিখ ১৭ জানুয়ারি ২০১৮।  "ট্রেনে চেপে কবীরের সফর"। আনন্দবাজার প্রত্রিকা। ২৫ ডিসেম্বর ২০১৭। সংগ্রহের তারিখ ১৭ জানুয়ারি ২০১৮।  ইন্টারনেট মুভি ডেটাবেজে কবীর (ইংরেজি)
ফৌজদারহাট

ফৌজদারহাট হলো একটি স্থান যা চট্টগ্রাম শহর থেকে খুব একটা বেশি দূরে নয়। এটি অধিকাংশ সীতাকুণ্ড উপজেলার সলিমপুর ইউনিয়নের এবং অল্প কিছু অংশ ভাটিয়ারী ইউনিয়নের অন্তর্ভুক্ত । বর্তমানে এখানে একটি থানা করার প্রস্তাব বিবেচনাধীন রয়েছে। জাহাজ ভাঙ্গা শিল্প এলাকার জন্য ফৌজদারহাট এলাকার যথেষ্ট খ্যাতি রয়েছে। এবং তৎকালীন পূর্ব পাকিস্তান (এখন বাংলাদেশ) এর প্রথম ক্যাডেট কলেজ ফৌজদারহাটে যাত্রা শুরু করে এবং এর নাম দেওয়া হয় ফৌজদারহাট ক্যাডেট কলেজ। এছাড়া ফৌজদারহাটে রয়েছে একটি রেলওয়ে স্টেশন। ফৌজদারহাটে সুপরিচিত আরও দুটি হাই স্কুল ও একটি পাবলিক ইউনিভার্সিটি রয়েছে। ফৌজদারহাট শিল্প এলাকায় একটি আবাসিক এলাকা রয়েছে যা "সলিমপুর আবাসিক" নামে পরিচিত। এটি শিল্প এলাকা হাওয়ায় দূর দূরান্ত থেকে মানুষ এখানে কাজকর্ম খুঁজতে ছুটে আসে। এ ফৌজদারহাটে ছিল বাংলাদেশের সর্ব পুরনো চট্টগ্রাম জাহাজ ভাঙ্গার শিল্প। যা Chittagong Ship Breaking Yeard" নামে পরিচিত ছিল বর্তমানে এটি রাজা শিব ব্রেকিং ইয়ার্ড নামে খ্যাত। ফৌজদারহাট এলাকায় আরো ছিল জলিল টেক্সটাইল মিল লিমিটেড যা ২০০০ সালের দিকে বন্ধ হয়ে গিয়েছিল। বর্তমানে জলিল টেক্সটাইল নামে ওই এলাকা চিহ্নিত করা আছে এবং ওই নামে বাস স্টেশন আছে যা ফৌজদারহাট জংশন এর পাশেই। মাধ্যমিক শিক্ষা প্রতিষ্ঠান ফৌজদারহাট কলেজিয়েট স্কুল। ফৌজদারহাট কে এম হাই স্কুল। ফৌজদারহাট পাবলিক স্কুল অ্যান্ড কলেজ। উচ্চ মাধ্যমিক শিক্ষা প্রতিষ্ঠান ফৌজদারহাট ক্যাডেট কলেজ। ফৌজদারহাট নার্সিং কলেজ‌। সরকারি ইনস্টিটিউট ইনস্টিটিউট অব হেলথ টেকনোলজি। বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস‌। "ফৌজদারহাটের অবস্থান"। maps me।  "ফৌজদারহাট রেইওয়ে স্টেশনের অবস্থান"।  https://www.sohopathi.com/fouzdarhat-public-school-college
জর্জ অ্যান্ডারসন

স্যার জর্জ অ্যান্ডারসন সিআইই, সিএসআই (১৫ মে ১৮৭৬ – ১৫ মে ১৯৪৩) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান এডুকেশনাল সার্ভিসে গুরুত্বপূর্ণ ভূমিকা রাখায় সন্মানজনক নাইটহুড খেতাবে ভূষিত হন। এডওয়ার্ড জন অ্যান্ডারসনের সন্তান জর্জ অ্যান্ডারসন ১৮৭৬ সালের ১৫ মে জন্মগ্রহণ করেন এবং প্রথমে উইনচেস্টার কলেজ ও পরে অক্সফোর্ড থেকে ১৮৯৯ সালে আধুনিক ইতিহাসে স্নাতক ডিগ্রি লাভ করেন। ইস্টবোর্নের একটি স্কুলে সহকারী শিক্ষক হিসাবে কর্মজীবন শুরু করা স্যার জর্জ ১৯০৩ সাল থেকে ১৯০৮ সাল পর্যন্ত দক্ষিণ আফ্রিকার ট্রান্সভাল এডুকেশন ডিপার্টমেন্টে কর্মরত থাকার পর ১৯০৯ সালে ভারতে বদলি হয়ে আসেন এবং ১৯৩৬ সাল পর্যন্ত এখানকার বিভিন্ন প্রদেশের শিক্ষা বিভাগে গুরুত্বপূর্ণ পদে দায়িত্ব পালন করেন। শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ এ শর্ট হিস্টরি অব দ্য ব্রিটিশ এম্পায়ার (ই. মার্সডেন সহযোগে) ১৯১২; ব্রিটিশ অ্যাডমিনিস্ট্রেশন ইন ইন্ডিয়া, ১৯১৩; দ্যা এক্সপানশন অব ব্রিটিশ ইন্ডিয়া (১৮১৮-১৮৫৮) (এম. সুডেবার সহযোগে) ১৯১৮; ক্রিস্টিয়ান এডুকেশন ইন ইন্ডিয়া (এইচ. হোয়াইটহেড সহযোগে), ১৯৩২। ইন্ডিয়ান এডুকেশনাল সার্ভিস। মো. মামুনূর রশীদ (জানুয়ারি ২০০৩)। "অ্যান্ডারসন, স্যার জর্জ"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৭ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) London Gazette (৩১৭১২)। ৩০ ডিসেম্বর ১৯১৯। পৃষ্ঠা ৫।  |শিরোনাম= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "Anderson, Sir George: Teachers College Record"। Teachers College, Columbia University। ২৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৮।  "Books : "Sir George Anderson""। www.amazon.com। সংগ্রহের তারিখ ১৭ জানুয়ারি ২০১৮।  Obituary, The Times, 17 May 1943. Who Was Who. স্যার জর্জ অ্যান্ডারসন - বাংলাপিডিয়া হতে সংকলিত নিবন্ধ।
জেমস ড্রুমন্ড অ্যান্ডারসন

ড. জেমস ড্রুমন্ড অ্যান্ডারসন (১১ নভেম্বর ১৮৫২ – ২৪ নভেম্বর ১৯২০) হলেন একজন প্রখ্যাত গবেষক ও লেখক এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান সিভিল সার্ভিসে গুরুত্বপূর্ণ ভূমিকা রাখার পাশাপাশি এখানকার শিক্ষা ব্যবস্থা এবং অন্যান্য বিষয়াবলী নিয়ে বেশ কিছু গুরুত্বপূর্ণ পুস্তক রচনা করেছিলেন। ডা. জেমস অ্যান্ডারসন এম. ডি. ও এলেন গার্সটিনের সন্তান জেমস ড্রুমন্ড ১৮৫২ সালের ১১ নভেম্বর ভারতের কলকাতায় জন্মগ্রহণ করেন এবং ইংল্যান্ডের রাগবি শহরের চেলটেনহ্যাম কলেজ থেকে শিক্ষা লাভ করেন। তিনি ১৮৭৫ সালে অ্যাসিস্টেন্ট ম্যাজেস্ট্রেট ও কালেক্টর পদে চাকুরিতে যোগ দিয়ে পরবর্তীতে ১৮৯৪ সালে ইন্ডিয়ান সিভিল সার্ভিসে যোগ দেন এবং ১৯০০ সালে এখান থেকে অবসর নিয়ে কেমব্রিজ বিশ্ববিদ্যালয়ে বাংলা ভাষা ও সাহিত্যে অধ্যাপনায় আত্মনিয়োগ করেন। শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ এ কালেকশন অব কাছারী ফোকটেলস এন্ড রাইমস (১৮৯৫); এ শর্ট ভোকাবোলারি অব দ্য আকা লেঙ্গুয়েজ (১৮৯৬); সাম চিটাগং প্রোভার্বস (১৮৯৭); দ্য পিপল অব ইন্ডিয়া (১৯১৩); এ ম্যানুয়েল অব দ্য বেঙ্গলি ল্যাঙ্গুয়েজ (১৯২০)। ইন্ডিয়ান সিভিল সার্ভিস। মো. মামুনূর রশীদ (জানুয়ারি ২০০৩)। "অ্যান্ডারসন, জেমস ড্রুমন্ড"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৭ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) Crooke, William (সম্পাদক)। "Obituary of Dr. J. Drummond Anderson"। Folk-Lore। 31। পৃষ্ঠা 336।  "Dr. J. D. Anderson (Person Page - 50747)"। The Peerage। সংগ্রহের তারিখ ১৭ জানুয়ারি ২০১৮।  "Books : "James Drummond Anderson""। www.amazon.com। সংগ্রহের তারিখ ১৭ জানুয়ারি ২০১৮।  "James Drummond Anderson"। The Book Depository Ltd। সংগ্রহের তারিখ ১৭ জানুয়ারি ২০১৮।  বাংলাপিডিয়ায় জেমস ড্রুমন্ড অ্যান্ডারসন
লরেন্স বার্কলি ন্যাশনাল ল্যাবরেটরি

লরেন্স বার্কলি ন্যশনাল ল্যাবরেটরি (এলবিএনএল) মার্কিন যুক্তরাষ্ট্রের শক্তি বিভাগের অধীনে পরিচালিত একটি জাতীয় গবেষণাগার। এতে মূলত এখনও নির্দিষ্ট শ্রেণিবিভাগে বিভক্ত করা যায়নি এমন সব বৈজ্ঞানিক গবেষণা পরিচালিত হয়। বিজ্ঞানী আর্নস্ট অরল্যান্ডো বার্কলির নামানুসারে এর নামকরণ করা হয়েছে। আগে এটি বার্কলি রেডিয়েশন ল্যাব নামে পরিচিত ছিল এবং এখন একে সংক্ষেপে বার্কলি ল্যাব বলা হয়। এই গবেষণাগারটির পরিচালনা এবং ক্রিয়াশীলতার সার্বিক দায়িত্ব ক্যালিফোর্নিয়া বিশ্ববিদালয়ের উপর নাস্ত। যুক্তরাষ্টের শক্তি বিভাগের জাতীয় গবেষণাগারগুলোর মধ্যে এটি প্রাচীনতম হিসেবে সুখ্যাত। About Berkeley Lab http://www.lbl.gov/LBL-PID/LBL-Overview.html University of California | Office of the President. Universityofcalifornia.edu. Retrieved on 2013-07-15. Nobel Prizes affiliated with Berkeley Lab http://www.lbl.gov/LBL-PID/Nobel-laureates.html LBNL (Official site) University of California Office of Laboratory Management ওয়েব্যাক মেশিনে আর্কাইভকৃত ৯ নভেম্বর ২০১২ তারিখে The Rad Lab - Ernest Lawrence and the Cyclotron ওয়েব্যাক মেশিনে আর্কাইভকৃত ২০ সেপ্টেম্বর ২০১৫ তারিখে: American Institute of Physics web exhibit Lawrence and His Laboratory: A Historian's View of the Lawrence Years ওয়েব্যাক মেশিনে আর্কাইভকৃত ১৮ জানুয়ারি ২০১৮ তারিখে by J. L. Heilbron, Robert W. Seidel, and Bruce R. Wheaton. A Century of Physics at Berkeley: Seedtime for "Big Science", 1930-1950 ওয়েব্যাক মেশিনে আর্কাইভকৃত ১৮ জানুয়ারি ২০১৭ তারিখে
বৈজনাথ মন্দির

বৈজনাথ মন্দির ভারতের হিমাচল প্রদেশে কাংড়া জেলায়, অবস্থিত এবং এটি ১,০০০ বছরের চেয়েও পুরোনো। এই মন্দিরে প্রধানত শিবের পূজার্চনা হয়। Kumud, Mohan (২৭ আগস্ট ২০০১)। "Cradling beauty"। Business Line। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৮।
গোপালসমুদ্রম

গোপালসমুদ্রম হলো ভারতীয় রাজ্য তামিল নাড়ুর তিরুনেলবেলি জেলার একটি পঞ্চায়েত শহর। গোপালসমুদ্রম তমিরাবনি নদীর তীরে অবস্থিত। গোপালসমুদ্রম আম্বাসমুদ্রমের তালুকের মধ্যে পড়ে। রাজ্য নির্বাচনে এটি চেরান্মহাদেবী বিধানসভার অন্তর্গত এবং এটি লোকসভা নির্বাচনে তিরুনেলবেলি নির্বাচনকেন্দ্রের মধ্যে পড়ে। এছাড়াও এই গ্রামে একটি প্রাচীন শিব মন্দির, বিষ্ণু মন্দির এবং কিছু গণেশ মন্দির অবস্থিত। ২০১১ সালের আদমশুমারি অনুযায়ী, গোপালসমুদ্রম শহরের সর্বমোট জনসংখ্যা ১০,৬৯৪ গোপালসমুদ্রমে ২,৮৯০টি পরিবার রয়েছে। এখানে ৫,৩৩৮ জন পুরুষ (৫০%) এবং ৫৩৫৬ জন মহিলা (৫০%) আছে। উপজাতির সংখ্যা ২,৫৯৩ (২৪%) মোট তালিকাভুক্ত জাতি ১৫ (০%)। গোপালসমুদ্রমে সর্বমোট কর্মচারী আছে ৫,৪৭০ (৫১%) যার মধ্যে ৪,৪১০ জন নিয়মিত কর্মচারী এবং ১,০৬০ জন অনিয়মিত কর্মচারী। গোপালসমুদ্রমের এখানে মোট বেকার কর্মচারী ৫,২২৪ জন (৪৯%)। যেহেতু সর্বমোট জনসংখ্যা ১০,৬৯৪ জন, এর মধ্যে ৬ বছরের নিচের বয়সের বাচ্চাদের সংখ্যা ১,১১৪ যার মধ্যে ৫৯৭ জন পুরুষ ৫৪৭ জন মহিলা। শহরে শিক্ষিত ব্যক্তির সংখ্যা ৮,২৬৯, যা জনসংখ্যার প্রায় ৭৭% যার মধ্যে পুরুষ ৪,৩৫৫ জন এবং মহিলা ৩,৯১৪। গোপালসমুদ্রমের শিক্ষার হার ৭৭% যা জাতীয় গড় হার ৭৪.০৪% - এর থেকেও বেশি। এখানের শহরে সর্বমোট নিরক্ষর ব্যক্তি ২,৪২৫ জন যা শহরের জনসংখ্যার ২৩% - এর কাছাকাছি আছে। http://www.censusindia.gov.in
জর্জ প্যাজেট টমসন

জর্জ প্যাজেট টমসন (ইংরেজি: George Paget Thomson) পদার্থবিজ্ঞানে নোবেল পুরস্কার বিজয়ী ইংরেজ পদার্থবিজ্ঞানী। তিনি ইলেকট্রন অপবর্তন আবিষ্কারের মাধ্যমে স্মরণীয় হয়ে আছেন। "George Paget Thomson"। Le Prix Nobel। the Nobel Foundation। ১৯৩৭। সংগ্রহের তারিখ ১২ সেপ্টেম্বর ২০০৭।  "Thomson, Sir George Paget"। Encyclopædia Britannica। Encyclopædia Britannica, Inc.। ২০০৭। সংগ্রহের তারিখ ১২ সেপ্টেম্বর ২০০৭।  Nobel Laureate biography Britannica biography Portraits of Kathleen Buchanan Thomson ওয়েব্যাক মেশিনে আর্কাইভকৃত ২৪ মে ২০০৮ তারিখে Wageningen University biography (Dutch)
আসাফ আল-করনি

আসাফ আল-করনি (আরবি: عساف القرني; জন্ম: ২ এপ্রিল, ১৯৮৪) হচ্ছেন সৌদি আরবের একজন ফুটবলার। তিনি সৌদি আরব জাতীয় ফুটবল দলে গোলরক্ষক হিসেবে খেলেন। তিনি সৌদি পেশাদার লিগে আল-ইতিহাদের হয়ে খেলেন। তিনি ২০০৭ সালের এশিয়া কাপে খেলছেন। "World Cup 2018: All the confirmed squads for this summer's finals in Russia"। [স্থায়ীভাবে অকার্যকর সংযোগ] ফুটবলডেটাবেস.ইইউ-এ আসাফ আল-করনি
আর্নেস্ট লরেন্স

আর্নেস্ট অরল্যান্ডো লরেন্স (আগস্ট ৮, ১৯০১ - আগস্ট ২৭ , ১৯৫৮) একজন মার্কিন পদার্থবিজ্ঞানী। তিনি সাইক্লোট্রন উদ্ভাবন এবং উন্নয়ন, এর মাধ্যমে বিভিন্ন ফলাফল লাভের জন্য বিখ্যাত। পবর্তীতে ম্যানহাটন প্রকল্পে কাজ করার সময় তিনি ইউরেনিয়াম সমাণু পৃথকীকরণে সফলতা অর্জন করেন। বার্কলির ক্যালিফোর্নিয়া বিশ্ববিদ্যালয়ে শিক্ষকতা করে দীর্ঘ সময় অতিবাহিত করেন। সেখানে তিনি পদার্থবিজ্ঞানের অধাপক ছিলেন। ১৯৩৯ সালে তাকে পদার্থবিজ্ঞানে নোবেল পুরস্কার পদান করা হয়। ১০৩ নম্বর রাসায়নিক মৌল লরেনসিয়াম তার নামানুসারেই নামাঙ্কিত হয়েছে। এছাড়া তিনিই পথম ব্যক্তি যিনি সিলভানাস থেয়ার মেডেল পান। "The Nobel Prize in Physics 1939"। The Nobel Foundation। সংগ্রহের তারিখ আগস্ট ২৫, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আর্নেস্ট অরল্যান্ডো লরেন্স সংক্রান্ত মিডিয়া রয়েছে। Alsos Digital Library for Nuclear Issues: Ernest O. Lawrence sources and Links Lawrence Livermore Lab: Who Was Ernest O. Lawrence? (biography) NobelPrize.org: Ernest O. Lawrence biography Nobel-Winners.com: Ernest Lawrence photograph ওয়েব্যাক মেশিনে আর্কাইভকৃত ১ নভেম্বর ২০০৭ তারিখে of Leó Szilárd and Ernest O. Lawrence
রুড হুলিট

রুড হুলিট (Ruud Gullit, (ওলন্দাজ উচ্চারণ: [ˈryt ˈxɵlɪt] (শুনুন)) একজন ওলন্দাজ ফুটবলার ও ম্যানেজার। তিনি ১৯৮০ ও ১৯৯০ এর দশকে মধ্যমাঠ ও আক্রমণভাগের খেলোয়াড় হিসেবে পেশাদারী ফুটবল খেলতেন। তিনি নেদারল্যান্ডস জাতীয় ফুটবল দল এর অধিনায়ক থাকাকালীন নেদারল্যান্ডস উয়েফা ইউরো ১৯৮৮ এ চ্যাম্পিয়ন হয়। এছাড়া তিনি ১৯৯০ ফিফা বিশ্বকাপ ও উয়েফা ইউরো ১৯৯২ এ জাতীয় দলের হয়ে প্রতিনিধিত্ব করেছেন। "Ruud Gullit – Stats"। National-Football-Teams। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৫।  "Vader Gullit beschuldigt 'arrogante Ajacieden'"। Trouw.nl। ১ জুন ১৯৯৪। সংগ্রহের তারিখ ২৫ জুন ২০১৪।
বাংলাদেশের বাতিঘরের তালিকা

এটি বাংলাদেশের বাতিঘরসমূহের একটি তালিকা। বাংলাদেশ প্রবেশদ্বার বাতিঘর এবং বাতিজাহাজের তালিকা "Bangladesh"। The Lighthouse Directory। University of North Carolina at Chapel Hill। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৬।  List of Lights, Pub. 112: Western Pacific and Indian Oceans Including the Persian Gulf and Red Sea (PDF)। List of Lights। United States National Geospatial-Intelligence Agency। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইতু পূজা

ইতু পূজা বাংলার একটি লোকউৎসব। অগ্রহায়ণ মাসের প্রতি রবিবার ইহলোকে শস্যবৃদ্ধি কামনায় এবং পরলোকে মোক্ষ লাভের ইচ্ছায় ইতু বা ইঁয়তি পূজা করা হয়। কার্তিক সংক্রান্তিতে ইতু পূজার শুরু এবং অগ্রহায়ণ মাসের শেষে এই পূজার সমাপ্তি ঘটে। ইতু শব্দটি মিতু অর্থাৎ মিত্র থেকে এসেছে। সুতরাং মিত্র>মিতু>ইতু। মিত্র শব্দের অর্থ সূর্য। কার্তিক মাসের সংক্রান্তিকে বিষ্ণুপদী সংক্রান্তি বলে। এই সংক্রান্তিতে সূর্য জ্যোতিষ শাস্ত্রমতে নীচরাশি তূলা হতে নিষ্ক্রান্ত হয়ে উচ্চাভিমুখী হয়ে বৃশ্চিক রাশিতে প্রবেশ করে এবং এই অবস্থানে সূর্যের নাম মিত্র। সেই থেকেই বাংলার ঘরে ঘরে ইতু পুজো শুরু হয়। সুতরাং ইতু পূজা মানে সূর্য পূজা। তবে, আচার্য সুকুমার সেন ইতু পুজোর ইতিহাসকে অন্য আঙ্গিকে তুলে ধরেছেন। তাঁর মতে, ইতু হলেন প্রাচীন ইন্দ্রপূজার দৃষ্টান্ত। ঋকবেদীয় সূক্তগুলোর নাম ইন্দ্রস্তূপ, সেখান থেকে ইন্দথথু>ইতু। তাঁর মতে, মেয়েরা ইন্দ্রের মতো বর পাওয়ার বাসনায় ইন্দ্রদ্বাদশীর দিন ইতু পূজা করে। তবে বাংলার মেয়েরা ইতুকে শস্যের দেবী হিসেবেই পূজা করে থাকে। একটি সুন্দর মাটির খোলাতে মাটি ভরে তার মধ্যে মান, কচু, কলমীলতা, হলুদ, আখ, শুষনি, সোনা ও রুপোর টোপর, জামাই-নাড়ু, শিবের জটা, কাজললতা রেখে ফুলের মালা, ধূপ-দীপ-সিঁদুর প্রভৃতি পুজোর উপকরণ ও ফল-মিষ্টান্ন ও নবান্ন সহযোগে ইতু পূজা করা হয়। অগ্রহায়ণ মাসের প্রতি রবিবার পুজো করে অগ্রহায়ণ মাসের সংক্রান্তিতে ইতু বিসর্জন করা হয়। প্রতি রবিবারের ব্রত রাখলে উপহাস অথবা অপারগে ফলমূল/শাকসব্জী ভোজন কর্তব্য। এই পূজার সময় বলা হয়- ইঁয়তি ইঁয়তি নারায়ণ, তুমি ইঁয়তি ব্রাহ্মণ। তোমার শিরে ঢালি জল, অন্তিম কালে দিও ফল। পূজার মন্ত্র- ওঁ সূর্যায় নমঃ। পুজোর পর ব্রতের কথা শোনার সময় ৮টা আতপচাল ও ৮টা দূর্বা জলে ধুয়ে একটা ছোট পাত্রে রেখে হাতে রাখতে হয়। ব্রতকথা - উমনো-ঝুমনোর গল্প। মনোরঞ্জন চন্দ্র (২০০২ খ্রিস্টাব্দ)। মল্লভূম বিষ্ণুপুর। কলকাতা। পৃষ্ঠা ৪০০।  এখানে তারিখের মান পরীক্ষা করুন: |তারিখ= (সাহায্য) ঝা, গৌতমকুমার (২০০৫)। নিজের পুজো নিজে করুন। কলকাতা: শ্রীগুরু লাইব্রেরি, কলকাতা। পৃষ্ঠা ১৯৯।  মনোরঞ্জন চন্দ্র (২০০২)। মল্লভূম বিষ্ণুপুর। কলকাতা। পৃষ্ঠা ৪০১।
মাথাভাঙ্গা মহকুমা

মাথাভাঙ্গা মহকুমা ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। শহরের এলাকা ছাড়া মাথাভাঙ্গা ৩টি সমষ্টি উন্নয়ন ব্লক নিয়ে গঠিত। যথা-১) শীতলকুচি সমষ্টি উন্নয়ন ব্লক ২)মাথাভাঙ্গা ১ সমষ্টি উন্নয়ন ব্লক, ৩)মাথাভাঙ্গা ২ সমষ্টি উন্নয়ন ব্লক। এছাড়া ২৮টি গ্রামপঞ্চায়েত নিয়ে মাথাভাঙ্গা মহকুমা গঠিত। মাথাভাঙ্গাতে এর সদর দফতর রয়েছে। মাথাভাঙ্গা মহকুমাতে মাথাভাঙ্গা পৌরসভা ছাড়া আরো ৩টি সমষ্টি উন্নয়ন ব্লক আছে। যেমন শীতলকুচি সমষ্টি উন্নয়ন ব্লক, মাথাভাঙ্গা-১ সমষ্টি উন্নয়ন ব্লক এবং মাথাভাঙ্গা-২ সমষ্টি উন্নয়ন ব্লক। শীতলকুচি সমষ্টি উন্নয়ন ব্লক ৮টি গ্রাম পঞ্চায়েত নিয়ে গঠিত। এই ব্লকের সদর দফতর ও থানা হল শীতলকুচি। মাথাভাঙ্গা-১ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর মাথাভাঙ্গা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত। মাথাভাঙ্গা-২ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর ভোগমারা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত। মাথাভাঙ্গা পৌরসভা, মাথাভাঙ্গা-২ সমষ্টি উন্নয়ন ব্লক এবং মাথাভাঙ্গা-১ সমষ্টি উন্নয়ন ব্লকের হাজরাহাট-১, হাজরাহাট-২ এবং পঞ্চগড় গ্রামপঞ্চায়েত নিয়ে গঠিত মাথাভাঙ্গা বিধানসভা কেন্দ্র। মাথাভাঙ্গা-১ সমষ্টি উন্নয়ন ব্লকের অন্য ৭টি গ্রামপঞ্চায়েত যেমন বৈরাগীরহাট, কুরসামারী, শিখরপুর, গোপালপুর, জর্পটকি, নাহারহাট ও কেদারহাট নিয়ে গঠিত শীতলকুচি বিধানসভা কেন্দ্র। "Directory of District, Sub division, Panchayat Samiti/ Block and Gram Panchayats in West Bengal, March 2008"। West Bengal। National Informatics Centre, India। ১৯ মার্চ ২০০৮। ২৫ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০০৮।  "Contact details of Block Development Officers"। Cooch Behar district। Panchayats and Rural Development Department, Government of West Bengal। সংগ্রহের তারিখ ২৬ ডিসেম্বর ২০০৮। [স্থায়ীভাবে অকার্যকর সংযোগ] "List of Districts/C.D.Blocks/ Police Stations with Code No., Number of G.Ps and Number of Mouzas"। Census of India, Directorate of Census Operations, West Bengal। ১৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০০৮।  "Press Note, Delimitation Commission" (পিডিএফ)। Assembly Constituencies in West Bengal। Delimitation Commission। পৃষ্ঠা 4, 23। ২৯ মে ২০১৩ তারিখে মূল (PDF) থেকে আর্কাইভ করা। সংগ্রহের তারিখ ৮ জানুয়ারি ২০০৯।
ক্ষিতীন্দ্র চন্দ্র বৈশ্য

ক্ষিতীন্দ্র চন্দ্র বৈশ্য (জন্ম ২৩ মে ১৯৫২) একজন বাংলাদেশী দূরপাল্লার সাঁতারু এবং মুক্তিযোদ্ধা। বাংলাদেশের স্বাধীনতা যুদ্ধে বিশেষ অবদানের জন্য বাংলাদেশ সরকারে তাকে ২০১৯ সালে মুক্তিযুদ্ধে একুশে পদক প্রদান করে। ওয়ার্ল্ড ওপেন ওয়াটার সুইমিং এসোসিয়েশন তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে। ক্ষিতীন্দ্র ১৯৫২ সালের ২৩ মে নেত্রকোণা জেলার মদন উপজেলার জাহাঙ্গীরপুর গ্রামে জন্মগ্রহণ করেন। তার পিতার নাম ক্ষিতীশ চন্দ্র বৈশ্য ও মাতার নাম সুপ্রভা রাণী বৈশ্য। তিনি সিলেটের এমসি কলেজ থেকে পদার্থবিদ্যায় স্নাতক সম্পন্ন করেন এবং ঢাকা বিশ্ববিদ্যালয় থেকে একই বিষয়ে স্নাতকোত্তর ডিগ্রি লাভ করেন। ১৯৮০ সালে স্নাতকোত্তর সম্পন্ন করে বাংলাদেশ আবহাওয়া অধিদপ্তরে দুই বছর ফেলোশিপ করেন। ১৯৮২ সালে বিমান নিয়ন্ত্রক হিসেবে বাংলাদেশ বেসামরিক বিমান চলাচল কর্তৃপক্ষে যোগদান করেন। ২০১১ সালে তিনি চাকরি থেকে অবসর গ্রহণ করেন। পরবর্তীতে একই সংস্থায় অ্যাভিয়েশন নেভিগ্যাশন সার্ভিস পরামর্শক হিসেবে যোগ দেন। ক্ষিতীন্দ্র ব্যক্তিগত জীবনে অনুপমা বৈশ্যের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। পরিবার নিয়ে তিনি ঢাকায় বসবাস করেন। ক্ষিতীন্দ্র ঢাকা বিশ্ববিদ্যালয়ের জগন্নাথ হলের আবাসিক ছাত্র থাকাবস্থায় ১৯৭৪ সালের ১৬ সেপ্টেম্বর হলের পুকুরে ৯৩ ঘণ্টা ১১ মিনিট সাঁতার কেটে জাতীয় রেকর্ড গড়েন। ১৯৭৬ সালের ১৯ অক্টোবর তিনি নিজের এই রেকর্ডটি ভেঙ্গে ফেলেন। ঢাকা বিশ্ববিদ্যালয় কেন্দ্রীয় ছাত্র সংসদের আয়োজনে ১৪ অক্টোবর অপরাহ্ন ৪ ঘটিকা থেকে ১৯ অক্টোবর ভোর ৪টা ৫ মিনিট পর্যন্ত ১০৮ ঘণ্টা ৫ মিনিট একই পুকুরে সাঁতার কাটেন। ১৯৮০ সালে ভারতের মুর্শিদাবাদ জেলার ভাগীরথী নদীতে ১২ ঘণ্টা ২৮ মিনিটে ৭৪ কিলোমিটার সাঁতার কেটে পার হন। তিনি ২০১৭ সালের ৪ আগস্ট ময়মনসিংহের ফুলপুর উপজেলা থেকে শুরু করে নেত্রকোণার মদন উপজেলা পর্যন্ত কংস নদী দিয়ে ৪৩ ঘণ্টা ১২ মিনিটে বিরামহীন ১৪৬ কিলোমিটার সাঁতার কেটে জাতীয় রেকর্ড গড়েন। ২০১৮ সালের ৩ সেপ্টেম্বর সকাল ৭টায় তিনি নালিতাবাড়ীর ভোগাই নদী থেকে সাঁতার শুরু করে ৬০ ঘণ্টা ৫৫ মিনিটে নেত্রকোণা জেলার কংস ও মগড়া নদী হয়ে ১৮৬ কিলোমিটার পথ অতিক্রম করে মদন উপজেলার দেওয়ান বাজার ঘাট পৌঁছান ৫ সেপ্টেম্বর সন্ধ্যা ৭টা ৫৫ মিনিটে। এর মাধ্যমে তিনি তার নিজের রেকর্ড ভাঙ্গার পাশাপাশি বিশ্ব রেকর্ডও গড়েন। ওয়ার্ল্ড ওপেন ওয়াটার সুইমিং এসোসিয়েশন তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে। "একুশে পদক ২০১৯ প্রদান - সংস্কৃতি বিষয়ক মন্ত্রণালয়" (পিডিএফ)। সংস্কৃতি বিষয়ক মন্ত্রণালয়, গণপ্রজাতন্ত্রী বাংলাদেশ সরকার। ৬ ফেব্রুয়ারি ২০১৬। সংগ্রহের তারিখ ২০ ডিসেম্বর ২০২৩।  "একুশে পদক পেলেন যারা" (এইচটিএমএল)। ঢাকা: দৈনিক ইত্তেফাক। ৭ ফেব্রুয়ারি ২০১৬। সংগ্রহের তারিখ ২০ ডিসেম্বর ২০২৩।  "৬৬ বছরের তরুণ সাতারু ক্ষিতীন্দ্র চন্দ্র বৈশ্যের অভিযান"। বাংলাদেশ প্রতিদিন। সংগ্রহের তারিখ ৯ এপ্রিল ২০১৯।  "ক্ষিতীন্দ্রের সাঁতারনামা"। প্রথম আলো। সংগ্রহের তারিখ ৯ এপ্রিল ২০১৯।  "গিনেস বুকের রেকর্ডে বাংলাদেশি সাঁতারু! [ভিডিও]"। যুগান্তর। সংগ্রহের তারিখ ৯ এপ্রিল ২০১৯।  মোহাটোনস, স্টিভেন। "২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারু"। ৯ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৯।
প্যারাডাইস পেপার্স

প্যারাডাইস পেপার্স হচ্ছে ১৩.৪ মিলিয়ন গোপন বৈদ্যুতিক নথির সংকলন বহিঃরাষ্ট্রীয় বিনিয়োগের ব্যাপারে যা ফাঁঁস করা হয় জার্মান রিপোর্টার ফ্রেদেরিক ওবারমাইয়ার ও বাস্তিয়ান ওবারমাইয়ারের কাছে, যারা সংবাদপত্র সাদ্দেউট্সচ্ জেইটুঙের। পত্রিকাটি তা সহপ্রদান করে ইন্টার্ন্যাশনাল কনসর্টিয়াম অফ ইনভেস্টিগেটিভ জর্নালিস্টস এর প্রতি, এবং ৩৮০ এরও অধিক সাংবাদিকদের একটি আন্তর্জালে। কিছু বিস্তারিত তথ্যকে জনপ্রকাশ করা হয় নভেম্বার ৫, ২০১৭ তে। এই নথিগুলোর সূচনা ঘটে বহিঃরাষ্ট্রীয় যাদুবৃত্ত সদস্য অ্যাপলবাই, ব্যবসাসংঘ সেবা সরবরাহকারী এস্টেরা ও এশিয়াসিটি ট্রাস্ট এবং ১৯ টি কর আইনসীমানার মধ্যে বিদ্যমান ব্যবসায় নিবন্ধনব্যবস্থা থেকে। এগুলোর মধ্যে নাম আছে ১২০০০০ এরও বেশি ব্যক্তি ও ব্যবসাপ্রতিষ্ঠানের। তাদের মধ্যে আছে এআইজি, রাজপুত্র চার্লস, রানী এলিজাবেথ ২, কলম্বিয়ার প্রেসিডেন্ট জুয়ান ম্যানুয়েল স্যান্টোস এবং ইউএস ব্যবসা সচিব উইলবার রস। ১.৪ টেরাবাইট আকৃতির, এটা দ্বিতীয় কেবল ২০১৬ তে ফাস হওয়া পানামা পেপার্স এর কাছে, আকৃতিতে।